Te Wharekura 68

Contents
He kupu whakataki
Ētahi whāinga paetae e hāngai ana
Ngohe 1
Pepa mahi - 1
Ngohe 2
Pepa mahi 2
Ngohe 3
Pepa mahi 3
Ngohe 4
Pepa mahi 4
Ngohe 5
Pepa mahi 5
He rauemi hei āwhina

He kupu whakataki 
He whakaputanga whakaharahara mō tētahi o ngā tīpuna rangatira o tērā rautau, kia nui tonu ai te maiohatanga ki a rātou i whakamomori, i tūtehu ki te pupuri i ō rātou whenua.
Ko ēnei taipitopito kōrero hei āwhina i te pouako, i tuhia hei whāngai atu ki te reanga taumata tuarima. Ko tōna tino tūwāhi whakaakoranga kei te marautanga tikanga ā-iwi, kei tōna whenu, arā, ko te ao hurihuri.
Ko ngā whāinga paetae ko ērā whāinga paetae e rua o te ao hurihuri, taumata 5, kei te whārangi 77 o te marautanga tikanga ā-iwi.
E rima ngā ngohe, e whā tekau miniti te roanga o ia ngohe. Hei tāpiri atu ki tēnā ngohe, ki tēnā ngohe, ko tāna anō tāwhera pepa mahi hei hāpai i ngā whāinga paetae me te kōrero pūrākau hoki.
Ko ngā tukanga tikanga ā-iwi, arā, ko te pakirehua, te tūhura uara mā te whakatau kaupapa pāpori, e whakaatatia ana i roto i ngā ngohe. 
Hei tauira tīmatatanga whakaako
E pai ana, kia pānui tonutia e te pouako te kōrero o roto i mua atu o te rangi ka toha ai ki ngā ākonga. Nā te maha o ngā tino whai pānga a te rangatira nei, tērā pea, me pānui noa ngā whārangi e rua, ka whakamahi ai i ngā ariā matua, ngā nekehanga, te tāutu i ngā kupu hou me te tuku pātai hei aki i ā rātou whakawhitinga kōrerorero.
Whakamahia ngā ākonga ki te tuhi i ngā mea nā te katoa i whakatau, ki roto i ā rātou pukapuka, kia whiwhi kōrero ai rātou ina ka kimikimi anō rātou mai i te kōrero pūrākau. Meinga kia whiwhi tonu te ākonga kotahi ki tāna ake pukapuka wharekura.
Ngā hono ki ētahi atu marautanga
Ahakoa kua tuhia ngā ngohe e whai ake nei hei āwhina i te whakaheinga o te marautanga Tikanga ā-iwi, kāore e kore ka whakapakari aua ngohe i ngā pūkenga whakawhitiwhiti whakaaro, rangahau, whakaraupapa mōhiohio hoki o ngā ākonga i roto i te reo Māori. Nā reira, ka taea te kī mā te whakaoti i ēnei ngohe ka paku whakareia ngā pūkenga reo o ngā ākonga i roto i ngā whenu pānui, kōrero me te tuhituhi o Te Reo Māori i roto i te Marautanga o Aotearoa, inā koa kei ngā kōeke 5–8. Ka āwhina anō hoki ēnei ngohe ki te whakapakari i ngā pūkenga o ngā ākonga ki te whakaoti i ēnei o ngā paerewa paetae o Te Reo Rangatira, kōeke 1, o te Taumata Mātauranga ā-Motu, arā:
•	Te Reo Rangatira 1.2 Kōrero i ngā horopaki huhua noa
•	Te Reo Rangatira 1.3 Pānui i ngā horopaki huhua noa
•	Te Reo Rangatira 1.5 Tuhituhi i ngā horopaki huhua noa.
Te taumata mātauranga ā-motu
Me kī anō hoki ka whakapakari ngā ngohe nei i ngā pūkenga me ngā tukatuka e hiahiatia ana e ngā ākonga ki te whakaoti i ngā paerewa paetae e 5 o ngā tikanga ā-iwi, kōeke 1, o te taumata mātauranga ā-motu, ahakoa kāore anō ēnei kia tuhia ki te reo Māori. Ko aua paerewa paetae ko:
•	te tirotiro i ngā panoni i roto i te pāpori
•	te tirotiro i te whai wāhi a te tangata i roto i te pāpori
•	te whakahaere i tētahi pakirehua tikanga ā-iwi
•	te tirotiro i ngā waiaro rerekē o ngā rōpū rerekē
•	te whakatakoto i ngā mahi me mahi ki te whakatau i tētahi take pāpori.

Ētahi whāinga paetae e hāngai ana
Tikanga ā-Iwi i roto i te Marautanga o Aotearoa
Ko te whenu Te ao hurihuri Taumata 5
1.	Ka taea e te ākonga te whakaatu i ōna mōhiotanga, me ōna māramatanga o te whakaawenga o ngā tūāhua o mua, i ngā tūhono i roto i tētahi rōpū, i waenga rōpū me te haere tonu o ēnei whakaawenga (Whāinga paetae 1, whārangi 77).
2.	Ka taea e te ākonga te whakaatu i ōna mōhiotanga me ōna māramatanga o te tirohanga, i roto i te wā, a te takitahi, me te rōpū ki te waihangatanga o te oranga o te tangata me āna mahinga (Whāinga paetae 2, whārangi 77).
Ngā tohu aromatawai
1.	Ka taea e te ākonga te tāutu i ngā tūāhua o mua e noho motuhake ana ki ētahi tino hapori, tino ahurea, tino iwi. (Tohu aromatawai 1, whārangi 77).
2.	Ka taea e te ākonga te tāutu i ngā takitahi me ngā rōpū nā rātou ngā mahi waihanga i te oranga me ngā mahi a ētahi atu (Tohu aromatawai 1, whārangi 77).
Ngā tino pūkenga
Ngā pūkenga mōhiohio:
•	Te kohikohi me te tukatuka mōhiohio (Te pakirehua, whārangi 17).
•	Te tāutu, te whakaatu āhua, te whakamāori whakaaro rerenga kētanga
(Te tūhuratanga uara, whārangi 17).
•	Te wehe kōrero pono me te tuku whakaaro noa iho (Te tūhuratanga uara, whārangi 17).
Ngā pūkenga hīraurau hopanga:
•	Te uiui, te rangahau, te tūhura, te whakaputa, me te whakawhanake ariā (Te pakirehua, whārangi 17).
•	Te tātari hopanga (Te tūhuratanga uara, whārangi 17).
Ngā pūkenga pāpori, pāheko hoki:
•	Te kawe haepapa mō ngā whakatau me ngā mahi a tōna rōpū
(Te whakatau kaupapa pāpori, whārangi 17)

Ngohe 1 
Te pūkenga tauwhāiti: te torotoro mahere whenua
Te whāinga ako: ka āhei te ākonga ki te rangahau, ki te tautohu hoki i ngā taipitopito whakaaturanga o tētahi mahere whenua e pā ana ki tana marau.
Ngā mahi
1.	Ka āhei te pouako ki te tuhi patopato atu i ngā ingoa tūwāhi o te pūrākau ki runga i ngā kāri he maha ngā momo tae. Tapahia ngā kāri mai i ia haupū ka whakawhenumi ai. Tohaina he putu kāri ki ia rōpū ka whakahau i a rātou kia honoa ngā kāri kia kitea ai tētahi kupu whānui atu. Tukuna mā rātou anō e hīraurau te tikanga o aua kupu. 
2.	Hei muri iho, whiua te pātai nei, he aha te painga o te mātauranga pānui mahere whenua ā-rohe?
3.	Tohaina ngā pepa mahi me ngā mahere whenua o Te Ika-a-Māui (Pepa mahi 1 – Ngohe 1, ka mea atu ai kia whāia ngā tohutohu.

Pepa mahi - 1
Ngohe (1) Te torotoro map
Rangahaua mai i tō mahere whenua o Te Ika-a-Māui ngā ingoa tūwāhi i whai pānga atu a Rewi.
•	Hangatiki
•	Ākarana
•	Ngāruawāhia 
•	Kihikihi
•	Waitara
•	Arowhena
•	Te Kuiti
•	Te Awamutu
•	Pirongia

Ngohe 2
Te pūkenga tauwhāiti: te whakaraupapa mōhiohio
Te whāinga ako: Ka āhei ngā ākonga ki te whakaraupapa i ngā take, i roto i te huringa o te wā.
Ngā mahi
1.	Whiua te pātai, he aha ngā tino mea me whakaaro ina e kōrerotia ana tētahi mea i heipū (te wā, arā ko te tāima, te rā, te tau, i whea nā, he aha nā?).
2.	Whakaaturia te pepa mahi 2 i runga i te pū rauata, ka pānui ai i ngā tohutohu me te tauira tuatahi.
3.	Tohaina te pepa mahi ki te ākonga kotahi, ka tuku atu ai kia mahi takirua. Ka āhei rāua ki te titiro ki te kōrero paki me ā rāua taipitopito tuhituhi hoki.

Pepa mahi 2
Ngohe (2) Te whakaraupapa mōhiohio

Te wā	Te aha:	I hea	
I te tau 1807	i whānau mai a Rewi 
I tipu ake a Rewi	I tipu ake a Rewi i Arowhena.
i Pūniu.	
I te tau 1857			
I te tau 1858			
I te tau 1867			
I te tau 1878			
I te tau 1883			
I te tau 1890			
I te tau 1894			

Ngohe 3
Te pūkenga tauwhāiti: te whakaraupapa mōhiohio
Te whāinga ako: Ka āhei ngā ākonga ki te urupare tika ki ngā uiui me te tīpako mōhiohio i runga i te mōhio.
Ngā mahi
1.	Me mahi ā-rōpū ngā ākonga, tokowhā ki ia rōpū. Whakautua ngā pātai o te pepa mahi 3. E pā ana ēnei pātai ki te pūrākau.
2.	Mēnā ka uaua ki ētahi te rangahau i ngā whakautu tika, me tohu pea e koe ngā wāhi kei reira ngā whakautu.
3.	Ka mutu, mā te katoa e whakamātautau.

Pepa mahi 3
Ngohe (3) Te whakawhanake mātauranga
1.	Ko wai mā ngā iwi whakapapahanga o Rewi Maniapoto?
2.	I rere mai te hoa rangatira o Rewi i ngā kāwai rangatira o Tūwharetoa. Ko wai tōna waka?
3.	He aha te whai pāngatanga o Rewi ki a Ngāmotu Pāteriki?
4.	E ai ki tā Ngāmotu Pāteriki, tērā pea e ono ngā tau o Te Kore i tōna matenga. 
Nō tēhea tau a ia i whānau ai?
5.	Whakaingoatia kia rua ngā tino take i tautokona e Rewi i a ia e noho ana hei kaiārahi mō te Rūnanga o te Kīngitanga?
6.	Ko Te Kōhi te kaituhi rangatira o tēhea nūpepa? Ko wai tōna ingoa Pākehā?
7.	Ko te kōrero "Ka whawhai tonu mātou, ake, ake" e kīia ana i puta mai i a Rewi. Ka āhei anō koe ki te whakaingoa i te rua tāngata atu e maharatia ana mō ā rāua tino kōrero pēnei?
8.	Kei tēhea tāone te marae i hangaia e Te Kooti mō te iwi o Maniapoto?
He aha te take i hangaia ai e ia taua marae?
1.	______________________________________________________
2.	______________________________________________________
3.	______________________________________________________
4.	______________________________________________________
5.	______________________________________________________
6.	______________________________________________________
7.	______________________________________________________
8.	______________________________________________________

Ngohe 4
Te pūkenga tauwhāiti: Te tātari whakawāwā
Te whāinga ako: Ka kite ngā ākonga i te pēheatanga o te takitahi, o te rōpū rānei ki te hīraurau hopanga i ngā wā o mua.
Ngā mahi
1.	Whakamāramatia ēnei kupu hou: hopanga, tautohenga, hīraurau, arotake. 
2.	Hei mahinga mā te ākonga, me tīpako tētahi pūrākau e tino mōhiotia ana. Whakamahia ngā kupu hou ki taua pūrākau.
3.	Kia waia ngā ākonga ki aua kupu, tohaina ngā pepa mahi (Te pepa mahi 4). 
Pānuitia ngā tohutohu me te tauira mahi kua whakaotia. Me mahi ā-rōpū ngā ākonga, tokowhā ki ia rōpū.
4.	Ka mutu, mā te katoa e whakamātautau.

Pepa mahi 4
Ngohe (4)
Te hopanga 
•	E hoko whenua ana te Māori ki te Pākehā! 
•	I tukuna ngā whenua raupatu hei kāinga mō ngā hōia.
•	Kia haria a Rewi ki te Nehenehenui.
Te tautohenga
•	I whakawākia e ...
•	Ka kī a Rewi ...
•	Me nuku atu i te rima maero ...
Te huanga
•	Tau ana te take ...
•	Nā Kīngi Tawhiao i ...
•	Te whakatau a te ture, me ...
Te arotakenga
•	Nā tēnei, te urunga ...
•	Ko ngā Maori i ...
Ko ngā Pākehā i ...
•	Ko Rewi e takoto ...

Ngohe 5
Te pūkenga tauwhāiti: Te rangahau mōhiohio
Te whāinga ako: Ka āhei ngā ākonga ki te whakaahua i ōna ake whaiaro, i tō tētahi atu toa rānei e taunga ana ia. 
Ngā mahi
1.	Nā te mea kua āhua whakaaturia te auahatanga o te tipuna nei ki ngā ākonga, me tīmata ngā whakaako mā te whakamārama i te tikanga o te whakawhiwhinga toa. Arā, 'He mea e taea ana. Ehara i te mea kia whiwhi tohu rā anō.'
2.	Tērā pea me noho porohita te akomanga ki te matapaki i te āhua mīharo o tēnā, o tēnā o āna mahi
3.	Tohaina ngā pepa mahi 5. Hei te wāhanga 1, me mahi tokorua. Hei te wāhanga 2, me mahi takitahi.
4.	Ka mutu, māu e whakamātautau tēnei pepa mahi.

Pepa mahi 5
Pepa mahi 5 - Ngohe (5) Ngā tāngata taumata toa
Rangahaua ngā taumata toa a te mokopuna, me tētahi pakeke e mōhiotia ana e koe, me ōu ake whakatutukinga. Tuhia ō rangahau ki ngā rārangi wātea.
Te wāhanga 1
Ngā tohu toa mātauranga o te tipuna
I whiwhi ki te tohu mātauranga o te kura wānanga.
I whakatūria e ia te Rūnanga o Kihikihi.
I ārahina e ia tana iwi ki ngā mahi tōrangapū.
Ngā tohu toa mātauranga o te mokopuna
__________________________________
__________________________________
__________________________________
Te wāhanga 2 
Ngā tohu toa mātauranga o te pakeke 
__________________________________
__________________________________
__________________________________
__________________________________

Ōku tohu toa mātauranga o te pakeke
__________________________________
__________________________________
__________________________________

He rauemi hei āwhina
Butterworth, Graham. 'Rewi The Warrior' in New Zealand's Heritage: The Making Of A Nation. (Paul Hamlyn Ltd, 1971)
'Maniapoto, Rewi Manga' in Encyclopaedia Of New Zealand. (Windsor Watt Ltd, 1986) 
'Rewi Maniapoto' in The Story Of New Zealand. (A. H. and A. W. Reed, 1946)
'Maniapoto, Rewi Manga' in Ngā Tāngata Taumata Rau. (Allen & Unwin me te Tari Taiwhenua, 1990)
Olsen and Stenson. A Century Of Change: New Zealand 1800–1900. (Longman Paul, 1989)